**Ռոժե Կարուչի** (ֆր.՝ Roger Karoutchi, օգոստոսի 26, 1951(1951-08-26), Կասաբլանկա, Մարոկկո), հայ-հրեական ծագում ունեցող ֆրանսիացի քաղաքական, պետական, հասարակական գործիչ, Ֆրանսիայի խորհրդարանի կապերի գծով պետական քարտուղար։

Կենսագրություն
--------------

Ծնվել է Մարոկկոյի Կասաբլանկա քաղաքում հայ-հրեական ընտանիքում։ Հայրը եղել է ատամնաբուժ, մայրը՝ տնային տնտեսուհի։ Նախնիները Մարոկկո են տեղափոխվել Իտալիայի Լիվոռնո քաղաքից։ Կարուչին սովորել է Էքս-ան-Պրովանս քաղաքի Քաղաքական հետազոտությունների ինստիտուտում, որտեղ պաշտպանել է իրավունքի մագիստրոսի կոչումը։ Հանդիսանում է պատմական գիտությունների պրոֆեսոր և Ազգային Կրթության գլխավոր տնօրեն։

Ռոժեն իր քաղաքական գործունեությունը սկսել է 16 տարեկանից՝ պաշտպանելով ֆրանսիական աջակողմյան Հանրապետությանը սատարող միության գաղափարները։ 1981 թվականին դարձել է Հանրապետությանը սատարող միություն կուսակցության երիտասարդության հարցերով պատվիրակ, իսկ 1985 թվականին՝ կուսակցության գլխավոր քարտուղարի հատուկ խորհրդական։ 1986 թվականին ստացել է Ֆրանսիայի սոցիալական հարցերի և զբաղվածության նախարարի հատուկ խորհրդականի պաշտոն։ Հետագայում Հանրապետությանը սատարող միություն կուսակցությունում զբաղեցրել է տարբեր պաշտոններ (ազգային կրթության պատվիրակ (1989), Հանրապետությանը սատարող միություն կուսակցության խորհրդի անդամ, կուսակցության գլխավոր վարչության քարտուղար (1998—1999), կուսակցության ընտրությունների քարտուղար և այլն)։ 1999 դարձել է Իլ դե Ֆրանսի տեղական խորհրդատու, Հանրապետությանը սատարող միություն կուսակցության նախագահ։ 2002 թվականին դառնում է Ժողովրդական շարժման միություն նախագահի։

1999 թվականի դեկտեմբերի 17-ից մինչև 2007 թվականի հունիսի 24-ը եղել է Օ-դը-Սենից ընտրված սենատոր։ 2007 թվականի մայիսի 18-ից մինչև 2009 թվականի հունիսի 23-ից մինչև 2011 թվականը աշխատել է Ֆրանսիայի խորհրդարանի կապերի գծով պետական քարտուղար։

2009 թվականի հունվարի 23-ին Ռոժե Կարուչին իր հուշագրությունների շնորհանդեսի ժամանակ խոստովանել է, որ ինքը հանդիսանում է համասեռամոլ։ Ֆրանսիայի պատմության ընթացքում այս դեպքը առաջինն է, երբ գործող նախարարը իր մասին նմանատիպ տեղեկատվություն է տարածում։

Հայոց ցեղասպանության մասին դիրքորոշում
--------------------------------------

Ռոժե Կարուչին բազմիցս իր համերաշխությունն է հայտնել Ֆրանսիայում Հայոց ցեղասպանության բանաձևի քրեականացման գործընթացին։ Այս առթիվ 2012 թվականին նա հայտարարել է.

|  |  |
| --- | --- |
| Վիքիքաղվածք | «Մենք ընդունել ենք Հոլոքոսթը, մենք ընդունել ենք Հայոց ցեղասպանությունը։ Հոլոքոսթի ժխտման համար պատիժ նախատեսված է և անհասկանալի է, թե ինչու այդ երկու ցեղասպանությունների միջև հավասարություն դրված չէ։» |
|  | (Ռոժե Կարուչի) |

Ծանոթագրություններ
------------------

1. ↑
2. ↑  "ЭТНИЧЕСКИЙ АРМЯНИН РОЖЕ КАРУЧИ НАЗНАЧЕН ГОССЕКРЕТАРЕМ ФРАНЦИИ ПО СВЯЗЯМ С ПАРЛАМЕНТОМ". Արխիվացված է the original 2007 թ․ հոկտեմբերի 16-ին. Retrieved 2017 թ․ մարտի 20. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Этнический армянин Роже Каручи назначен госсекретарем Франции по связям с парламентом
4. ↑  OECD, Ambassadors
5. ↑  "Accueil - Actualités". Արխիվացված է the original 2011 թ․ հոկտեմբերի 8-ին. Retrieved 2017 թ․ մարտի 20. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "French government minister confirms he is gay', Pink News, 23 January 2009". Արխիվացված է the original 2011 թ․ հունիսի 29-ին. Retrieved 2017 թ․ մարտի 20. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  Paul Parant, 'Primaires UMP : Karoutchi perd la région Ile-de-France', Têtu, 22 March 2009.
8. ↑  Սենատոր Ռոժե Կարուչի. Հայոց ցեղասպանության ժխտման համար պատիժ չկա, իսկ Հոլոքոսթի:

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ռոժե Կարուչի** կատեգորիայում։ |